ЕС иска да анексира ” Северна Ирландия , скочи Лондон ЕС иска да " анексира " Северна Ирландия . Правителството на Великобритания трябва да " покаже зъби " . Това обяви членът на Демократичната юнионистка партия и депутат в британския парламент Иън Пейсли - младши пред министъра , отговарящ за Северна Ирландия , Карън Брадли в Комисията по въпросите на Северна Ирландия , пише " Гардиън " . Иън Пейсли - младши коментира проекта на договора между ЕС и Лондон за Брекзит , който предвижда Северна Ирландия да остане в митническия съюз и единния пазар . Ужасен съм и съм отвратен от това как ЕС може да си позволи да каже , че иска да анексира част от Великобритания и да я отнеме от управлението на останалата част от Великобритания " , изтъкна той . Лидерът на Демократичната юнионистка партия Арлин Фостър пък заяви , че проектът на договора е конституционно неприемлив . Според нея това би било икономическа катастрофа за Северна Ирландия . Предложението на ЕС за границата със Северна Ирландия заплашва " конституционната цялост " на Обединеното кралство , обяви премиерът на Великобритания Тереза Мей , цитирана от БиБиСи . В документа се отбелязва , че ЕС предлага " обща регулираща зона " след Брекзит , ако не бъде постигнато решение за Северна Ирландия . Мей подчерта , че " нито един британски премиер не може да се съгласи " с това . ЕС увери , че спорната опция няма за цел да " провокира " Великобритания . Британският министър - председател ясно заяви , че ще обяви опозицията си срещу този вариант " кристално ясно " пред Европейската комисия . Поддръжниците на Брекзит обявиха , че предложението е " напълно неприемливо " , тъй като означава анексиране на Северна Ирландия . Също така се обявяват против ролята на Европейския съд след Брекзит .